62020TO0771_INF
A Törvényszék (kilencedik tanács) 2021. november 10‑i végzése – KS és KD kontra Tanács és társai
(T‑771/20. sz. ügy)
„Kártérítési kereset – Közös kül‑ és biztonságpolitika – Eulex Koszovó misszió – A hatáskör nyilvánvaló hiánya”
Közös kül‑ és biztonságpolitika – Az uniós bíróság hatásköre – Kártérítési kereset – A Tanács, a Bizottság és az Európai Külügyi Szolgálat (EKSZ) cselekményei és mulasztásai miatt bekövetkezett kár megtérítése iránti kereset – Uniós misszió tevékenységeinek, prioritásainak és forrásainak meghatározásával összefüggő politikai vagy stratégiai kérdések – Kizártság
(EUSZ 24. cikk, (1) bekezdés, második albekezdés; EUSZ 40. cikk; EUMSZ 263., EUMSZ 265., EUMSZ 268. és EUMSZ 275. cikk; 2008/124 tanácsi együttes fellépés)
(lásd: 28–33. és 39–42. pont)
Tárgy
Az Európai Unió koszovói jogállamiság missziójáról, EULEX KOSOVO‑ról szóló, 2008. február 4‑i 2008/124/KKBP tanácsi együttes fellépés (HL 2008. L 42., 92. o.) végrehajtása keretében a Tanács, a Bizottság és a Külügyi Szolgálat által elkövetett cselekmények és mulasztások következtében, különösen pedig a felperesek családtagjainak 1999-ben, Pristinában (Koszovó) bekövetkezett eltűnésével és meggyilkolásával kapcsolatos, e misszió során végzett nyomozás kapcsán a felperesek által állítólagosan elszenvedett károk megtérítése iránt az EUMSZ 268. cikk alapján benyújtott kérelem.
Rendelkező rész
1)
A Törvényszék a keresetet elutasítja, mivel nyilvánvalóan nem rendelkezik hatáskörrel annak elbírálására.
2)
KS és KD maga viseli saját költségeit, valamint az Európai Unió Tanácsa és az Európai Bizottság részéről felmerült költségeket.
3)
Az Európai Külügyi Szolgálat (EKSZ) maga viseli saját költségeit.